Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Kapital bozorini yanada rivojlantirish chora-tadbirlari toʻgʻrisida” 2021-yil 13-apreldagi PF-6207-son Farmoni hamda “Kapital bozorini tartibga solish tizimini yanada takomillashtirish chora-tadbirlari toʻgʻrisida” 2021-yil 13-apreldagi PQ-5073-son qarori)
(decree, 2025-05-04)

Oʻzbekiston Respublikasi Prezidentining “Kapital bozorini yanada rivojlantirish chora-tadbirlari toʻgʻrisida” 2021-yil 13-apreldagi PF-6207-son va “Bojxona tartib-taomillarini soddalashtirish va davlat bojxona xizmati organlari tashkiliy tuzilmasini yanada takomillashtirish toʻgʻrisida” 2021-yil 10-sentabrdagi PF-6310-son Farmonlari hamda “Kapital bozorini tartibga solish tizimini yanada takomillashtirish chora-tadbirlari toʻgʻrisida” 2021-yil 13-apreldagi PQ-5073-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Vazirlar Mahkamasining “Oʻzbekiston Respublikasi Kapital bozorini rivojlantirish agentligining Qimmatli qogʻozlar komissiyalari xalqaro tashkiloti (IOSCO)ga kirishi toʻgʻrisida” 1998-yil 12-yanvardagi 16-son qarorining nomi, 1, 2 va 4-bandlaridagi tegishli son va kelishikdagi “Kapital bozorini rivojlantirish agentligi” soʻzlari tegishli son va kelishikdagi “Moliya vazirligi” soʻzlari bilan almashtirilsin. 2. Vazirlar Mahkamasining 2003-yil 19-apreldagi 189-son qarori (Oʻzbekiston Respublikasi QT, 2003-y., 4-son, 32-modda) bilan tasdiqlangan Investitsiya aktivlarining ishonchli boshqaruvchilari toʻgʻrisidagi nizomda: a) 2-banddagi “Kapital bozorini rivojlantirish agentligida (keyingi oʻrinlarda — Agentlik)” soʻzlari “Moliya vazirligida” soʻzlari bilan almashtirilsin; b) 5-bandda: ikkinchi xatboshidagi “Moliya vazirligi bilan kelishuv boʻyicha Agentlik” soʻzlari “Moliya vazirligi” soʻzlari bilan almashtirilsin; uchinchi xatboshidagi “Agentlik” soʻzi “Moliya vazirligi” soʻzlari bilan almashtirilsin; v) 7-bandning uchinchi xatboshisi, 21, 34, 35 va 37-bandlar, 43-bandning “l” kichik bandi hamda 46-bandning uchinchi va oʻn birinchi xatboshilaridagi tegishli son va kelishikdagi “Agentlik” soʻzi tegishli son va kelishikdagi “Moliya vazirligi” soʻzlari bilan almashtirilsin; g) 31-bandning toʻrtinchi xatboshidan “va Agentlik” soʻzlari chiqarib tashlansin. 3. Vazirlar Mahkamasining 2006-yil 20-fevraldagi 27-son qarori (Oʻzbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatida: a) 44-pozitsiya chiqarib tashlansin; b) 67 — 69-pozitsiyalarning “Masʼul davlat organlari” ustunidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi” soʻzlari “Moliya vazirligi” soʻzlari bilan almashtirilsin. 4. Vazirlar Mahkamasining 2008-yil 29-dekabrdagi 284-son qarori (Oʻzbekiston Respublikasi QT, 2008-y., 12-son, 10-modda) bilan tasdiqlangan Emissiyaviy qimmatli qogʻozlar chiqarish Yagona davlat reyestrini yuritish tartibi toʻgʻrisidagi nizomning 2-bandi quyidagi tahrirda bayon etilsin: “2. Reyestr qimmatli qogʻozlar bozorini tartibga solish boʻyicha davlat vakolatli organi — Oʻzbekiston Respublikasi Moliya vazirligi (keyingi oʻrinlarda — roʻyxatdan oʻtkazuvchi organ) tomonidan shakllantiriladi va yuritiladi”. 5. Vazirlar Mahkamasining 2009-yil 21-apreldagi 116-son qarori (Oʻzbekiston Respublikasi QT, 2009-y., 4-son, 30-modda) bilan tasdiqlangan Internet tarmogʻida Oʻzbekiston Respublikasining Hukumat portaliga joylashtirish uchun taqdim etiladigan axborotlar roʻyxatida: a) 12 va 14-pozitsiyalari “Masʼullar” ustunidagi “Kapital bozorini rivojlantirish agentligi” soʻzlari “Moliya vazirligi” soʻzlari bilan almashtirilsin; b) 87-pozitsiyadagi “Masʼullar” ustunidagi “huzuridagi Intellektual mulk agentligi” soʻzlari chiqarib tashlansin. 7. Vazirlar Mahkamasining “Oʻzbekiston Respublikasi Prezidentining “Fond bozorini yanada rivojlantirish chora-tadbirlari toʻgʻrisida” 2012-yil 22-maydagi 140-son qarorining 1-bandi beshinchi xatboshisidan “, Kapital bozorini rivojlantirish agentligi” soʻzlari chiqarib tashlansin. 8. Vazirlar Mahkamasining 2014-yil 20-avgustdagi 239-son qarori (Oʻzbekiston Respublikasi QT, 2014-y., 8-son, 90-modda) bilan tasdiqlangan Qimmatli qogʻozlarni joylashtirish va muomalaga kiritish kvotalari va tartibi toʻgʻrisida nizomning 2-bandi beshinchi xatboshidagi “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” soʻzlari “Moliya vazirligi” soʻzlari bilan almashtirilsin. 9. Vazirlar Mahkamasining 2014-yil 6-oktabrdagi 279-son qarori bilan tasdiqlangan Davlat korxonalari va muassasalarini xoʻjalik jamiyatlariga oʻzgartirish tartibi toʻgʻrisidagi nizomda: a) 37-bandning birinchi va toʻrtinchi xatboshilaridagi “Kapital bozorini rivojlantirish agentligiga” soʻzlari “Moliya vazirligiga” soʻzlari bilan almashtirilsin; b) 38-banddagi “Kapital bozorini rivojlantirish agentligi” soʻzlari “Moliya vazirligi” soʻzlari bilan almashtirilsin. 10. Vazirlar Mahkamasining “Egmont” moliyaviy razvedka boʻlinmalari guruhining faoliyatida ishtirok etish doirasida Oʻzbekiston Respublikasining majburiyatlarini taʼminlashga doir tashkiliy chora-tadbirlar toʻgʻrisida” 2018-yil 5-sentabrdagi 710-son qarorining 2-bandidagi “Kapital bozorini rivojlantirish agentligi,” soʻzlari chiqarib tashlansin. 11. Vazirlar Mahkamasining 2019-yil 17-maydagi 414-son qarori bilan tasdiqlangan Investitsiya va boshqaruv kompaniyalari faoliyati toʻgʻrisida nizomning 29 va 30-bandlaridagi “Kapital bozorini rivojlantirish agentligi” soʻzlari “Moliya vazirligi” soʻzlari bilan almashtirilsin. 12. Vazirlar Mahkamasining “Tadbirkorlik subyektlarini ixtiyoriy tugatish va ularning faoliyatini toʻxtatish tartibi hamda Moliya-xoʻjalik faoliyatini amalga oshirmayotgan tadbirkorlik subyektlarini davlat reyestridan chiqarish tartibi toʻgʻrisidagi nizomlarni tasdiqlash haqida” 2019-yil 21-avgustdagi 704-son qarorida: a) 1-ilovaning 17-bandi “a” kichik bandi oltinchi xatboshidagi “Kapital bozorini rivojlantirish agentligini” soʻzlari “Moliya vazirligini” soʻzlari bilan almashtirilsin; b) 2-ilovaning 7-bandi oltinchi xatboshidagi “Kapital bozorini rivojlantirish agentligini” soʻzlari “Moliya vazirligini” soʻzlari bilan almashtirilsin. 13. Vazirlar Mahkamasining 2019-yil 18-noyabrdagi 912-son qarori bilan tasdiqlangan Oʻzbekiston Respublikasining Davlat chegarasi orqali shaxslar, transport vositalari va tovarlarni oʻtkazish punktlarida chegara, bojxona, sanitariya-karantin, fitosanitariya va veterinariya nazoratidan oʻtkazish tartibi toʻgʻrisida nizomda: a) 25-bandning birinchi xatboshidagi “bojxona axborot tizimi” soʻzlari “bojxona axborot tizimi yoki unga integratsiyalashgan axborot tizimlari” soʻzlari bilan almashtirilsin; b) 36-bandning “d” kichik bandi oltinchi xatboshidagi “yoki qogʻoz shakldagi kuzatuv hujjatlariga” soʻzlari chiqarib tashlansin; v) 40-bandning “g” kichik bandi ikkinchi xatboshidagi “yoki qogʻoz shakldagi kuzatuv hujjatlariga” soʻzlari chiqarib tashlansin. 14. Vazirlar Mahkamasining “Osiyo taraqqiyot banki ishtirokida Oʻzbekistonda ipoteka krediti bozorini rivojlantirish dasturini amalga oshirish chora-tadbirlari toʻgʻrisida” 2020-yil 16-yanvardagi 29-son qarori 2-bandining “b” kichik bandi quyidagi tahrirda bayon etilsin: “b) Oʻzbekiston Respublikasi Markaziy banki, Iqtisodiy taraqqiyot va kambagʻallikni qisqartirish vazirligi, Qurilish vazirligi, Moliya vazirligi, Monopoliyaga qarshi kurashish qoʻmitasi, Davlat statistika qoʻmitasi va Davlat soliq qoʻmitasi huzuridagi Kadastr agentligi Dasturni amalga oshiruvchi organlar hisoblanadi;”. 15. Vazirlar Mahkamasining “2020 — 2025-yillarda Oʻzbekiston Respublikasi Bank-moliya akademiyasini rivojlantirish konsepsiyasini tasdiqlash toʻgʻrisida” 2020-yil 8-iyundagi 365-son qaroriga 3-ilovaning 12-pozitsiyasi “Ijro uchun masʼullar” ustunidagi “Kapital bozorini rivojlantirish agentligi” soʻzlari chiqarib tashlansin. 17. Vazirlar Mahkamasining 2021-yil 5-martdagi 122-son qarori bilan tasdiqlangan “Ijtimoiy himoya yagona reyestri” axborot tizimidagi idoralararo elektron oʻzaro axborot almashinuvi doirasidagi maʼlumotlar roʻyxatida: a) 1-pozitsiya quyidagi tahrirda bayon etilsin: “ 1. Moliya vazirligi 1. Mahalliy budjetda va boshqa manbalarda ijtimoiy nafaqa va moddiy yordam xarajatlari uchun nazarda tutilgan mablagʻlarning rejasi toʻgʻrisida maʼlumot. 2. Oliy taʼlim tashkilotlarida talabalarga stipendiyalar. 3. Qimmatli qogʻozlar, qimmatli qogʻozlar bilan amalga oshirgan operatsiyalar, dividendlar olinganligi toʻgʻrisidagi maʼlumotlar. ”; b) 19-pozitsiya chiqarib tashlansin. 18. Vazirlar Mahkamasining “2021 — 2025-yillarda davlat ishtirokidagi korxonalarni boshqarish va isloh qilish strategiyasini tasdiqlash toʻgʻrisida” 2021-yil 29-martdagi 166-son qaroriga 2-ilovaning 21 — 25-pozitsiyalari “Masʼullar” ustunidagi “Kapital bozorini rivojlantirish agentligi (A. Nazirov),” soʻzlari “Moliya vazirligi (O. Isakov)” soʻzlari bilan almashtirilsin. 19. Vazirlar Mahkamasining 2022-yil 8-fevraldagi 62-son qarori bilan tasdiqlangan Oʻzbekiston Respublikasi Tibbiy-ijtimoiy xizmatlarni rivojlantirish agentligining Respublika tibbiy-ijtimoiy ekspertiza inspeksiyasi toʻgʻrisidagi nizomning 27-bandi quyidagi tahrirda bayon etilsin: “27. Inspeksiya xodimlariga davlat boshqaruvi organlari xodimlari uchun belgilangan mehnatga haq toʻlash shartlari joriy etiladi va Agentlik markaziy apparati xodimlari uchun amaldagi tartiblarda belgilangan meʼyor va hajmlarda koʻp yillik ishlaganlik uchun har oylik ustama toʻlanadi”. 20. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi toʻgʻrisidagi yagona nizomning 6-ilovasida: Sugʻurtalovchilarning (qayta sugʻurtalovchilarning) va sugʻurta brokerlarining sugʻurta faoliyatini litsenziyalash Pasportining 12-pozitsiyasida: a) “Hayotni sugʻurta qilish sohasi” qatorida: I — IV-klasslarning “Mazmuni va sugʻurta qilish shartlari boʻyicha talablar” ustunidagi “jami” soʻzi “majmui” soʻzi bilan almashtirilsin; quyidagi mazmundagi V — VII klasslar bilan toʻldirilsin: “ V klass Majburiyatlarni taʼminlash uchun hayotni sugʻurtalash Sugʻurtalangan shaxs ushbu hodisadan oldin (qarz muddati tugaguniga qadar omon qolish yoki boshqa majburiyatni toʻliq bajarish) vafot etgan taqdirda sugʻurtalangan shaxsning naf oluvchilari va (yoki) sugʻurtalangan shaxsning majburiyatlari boʻlgan shaxsga ushbu majburiyat doirasida sugʻurta summasini toʻlashni taʼminlaydigan muayyan hodisa (qarz muddati tugaguniga qadar omon qolish yoki boshqa majburiyatni toʻliq bajarish)da sugʻurta toʻlovisiz (sugʻurta mukofotini qaytarmasdan) hayotni sugʻurtalash turlarining majmui VI klass Uzoq muddatli ixtiyoriy pensiya sugʻurtasi Sugʻurtalangan shaxs tomonidan amalga oshiriladigan va sugʻurtalangan shaxs pensiya yoshiga yetganida sugʻurta shartnomasida belgilangan oylik renta yoki bir martalik toʻlov shaklida sugʻurta summalarini toʻlashni taʼminlaydigan hayotni sugʻurtalash turlarining majmui VII klass Kapitalni qaytarish bilan hayotni sugʻurtalash Sugʻurta qildiruvchi qoʻyilgan mablagʻlarning qaytmaslik xavfida ishtirok etgan shartda, toʻlangan sugʻurta mukofotlari va sugʻurta toʻlovining kafolatlangan miqdori va sugʻurta shartnomasida belgilangan toʻlov muddati doirasida investitsiya obyektini joylashtirish va aniqlash masalasini yechishda sugʻurta qildiruvchining ishtiroki bilan hayotni sugʻurtalash turlari majmui ”; b) “Umumiy sugʻurta sohasi” qatorida: 1) “Mazmuni va sugʻurta qilish shartlari boʻyicha talablar” ustunida: 1 klassdagi “IV klass” soʻzlari “hayotni sugʻurta qilish sohasining IV klassi” soʻzlari bilan almashtirilsin; 2 klassdagi “tarmoqlarining” soʻzi “sohasining” soʻzi bilan almashtirilsin; 1 — 17 klasslardagi “jami” soʻzi “majmui” soʻzi bilan almashtirilsin; 2) quyidagi mazmundagi 18-klass bilan toʻldirilsin: “ 18-klass Tibbiy sugʻurta Sugʻurtalangan shaxsning sugʻurta shartnomasida koʻrsatilgan shartlarga muvofiq tibbiy yordam olishini taʼminlaydigan sugʻurta turlarining majmui, biroq 2-klass va hayotni sugʻurta qilish sohasining IV klassi boʻyicha shartnomalarni istisno qilgan holda ”; v) Izohning ikkinchi xatboshidagi “sugʻurtaning 1 va 2-klasslari” soʻzlari “sohasining 1,2 va 18 klasslari” soʻzlari bilan almashtirilsin. 1. Vazirlar Mahkamasining “Elektron hukumatning idoralararo maʼlumotlar uzatish tarmogʻini tashkil etish chora-tadbirlari toʻgʻrisida” 2016-yil 12-avgustdagi 262-son qaroriga (Oʻzbekiston Respublikasi QT, 2016-y., 8-son, 78-modda) 1-ilovaning “Davlat qoʻmitalari” boʻlimi 6 — 8-bandlari, “Agentliklar” boʻlimi 4 va 7-bandlari va “Markazlar” boʻlimi 1 va 2-bandlari. 2. Vazirlar Mahkamasining “Oʻzbekiston Respublikasi fuqarolarini, chet el fuqarolari va fuqaroligi boʻlmagan shaxslarni Toshkent shahri va Toshkent viloyatida doimiy propiska qilish tartibini yanada takomillashtirish chora-tadbirlari toʻgʻrisida” 2016-yil 7-oktabrdagi 336-son qaroriga (Oʻzbekiston Respublikasi QT, 2016-y., 10-son, 89-modda) 1-ilovaning 302-bandi. 3. Vazirlar Mahkamasining “Oʻzbekiston Respublikasi Kapital bozorini rivojlantirish agentligi va Oʻzbekiston Respublikasi Kapital bozorini rivojlantirish agentligi huzuridagi Kapital bozorini rivojlantirishga koʻmaklashish jamgʻarmasi toʻgʻrisidagi nizomlarni tasdiqlash haqida” 2019-yil 7-avgustdagi 650-son qarori. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 28-dekabrdagi 1046-son qaroriga ilovaning 200 va 302-bandlari. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2020-yil 16-iyundagi 384-son qaroriga 1-ilovaning 37 va 38-bandlari.